EkBass/fiwiki-20250220-pages-articles huggingface dataset:
Munkers

Oy Munkers Ab oli Pietarsaaressa vuosina 1945–1961 toiminut kitaratehdas. Sen pohjana oli Ernst ja Emuanuel Mattsonin Veljekset Mattsson Oy joka toi Suomeen polkupyörätarvikkeita sekä Levin-kitaroita vuodesta 1942. Nimi tuli väännöksenä Pietarsaaren "Muntersgatanista". Virallinen perustamispäivä oli 17. marraskuuta 1945. Ensimmäisen kitaran Munkers tuotti 28. helmikuuta 1946. Tehdas valmisti muun muassa veneenosia, metrimittoja, ovisaranoita ja kitaroita. Työkoneet ja valmistuslaitteistot olivat pitkälti omistajien itse kehittämiä. Esimerkiksi Rafael Stranden loi tehtaalle oman pylväsporakoneen, jonka luova käyttö loi tehtaalle koko joukon erilaisia tuotteita. Munkers lanseerasi 1940-luvulla Landola-tuotenimen, josta kehittyi myöhemmin tunnetuin suomalainen kitaramerkki. Munkersin soittimien tuotenimi oli siis alusta alkaen Landola. Nimi keksittiin pitkän pähkäilyn jälkeen "ilmasta". Kymmenestuhannes Landola-kitara ilmestyi vuonna 1952, ja muiden alojen tuotteet jäivät Munkersilla pian soitintuotannon syrjäyttämiksi. Vuoden 1952 katalogissa oli jo 16 erilaista kitaramallia. 1950-luvulla tuotannossa oli myös erilaisia mandoliineja, Munkers-luuttu sekä ukulele. Kontrabassoja tehtiin erillistilauksena. Kitaramallit nimettiin sarjanumeroiden mukaan, ensimmäinen tuotantomalli oli nimeltään 462. Munkers-kitarat kilpailivat Jaakko Noson kitaroiden kanssa Suomen markkinoista. Jälleenmyyjiä olivat Westerlund ja Fazer. Osassa kitaroista on lavassa jälleenmyyjien tunnus tehtaan logon sijaan. Myös kristillisten herätysliikkeiden kitarakuorot ostivat Munkers-kitaroita suoraan isoina erinä. Akustisten ohella Munkers teki myös orkesterikitaroita, esimerkiksi kokopuisen Landola 1-kitaran 1950-luvulla. Muita malleja olivat esim. Klangola, Zandelin, Torren Solisti ja Special-Solist. Mallien suunnittelussa tehdasta avusti ruotsalainen kitaranrakentaja-soittaja Egon Zandelin. Yhteys Zandeliniin syntyi herätyskristillisistä piireistä, joihin osa Munkersin omistajista kuului. Kitarat valmistettiin pääosin kotimaisista puista, pyökki- ja ruusupuuotelautoja lukuun ottamatta. Virityskoneet tulivat Ruotsista. Munkers sai myös patentin kaulan tukiraudasta vuonna 1951.Patentti no.25000 - Spännstång för stränginstrumenthals Gibson oli julkaissut oman tukirautapatenttinsa jo vuonna 1923, mistä Munkersissa oltiin ilmeisen epätietoisia. 1950-luvulla Munkers-kitaroita vietiin myös ulkomaille, ja uusia vientimaita lisättiin vuosittain. Suurin vientimaa oli Norja. Yhtiöstä tuli vuonna 1961 Oy Landola Ab. Tähän johti toimitusjohtaja S. Höglundin kuolema lento-onnettomuudessa. == Munkers-kitaroiden ajoittaminen sarjanumeron perusteella == Yksittäisten Munkers-kitaroiden valmistusvuosi voidaan päätellä kitaran valmistussarjanumeron avulla vuosilta 1946–1952. Kitaran iän voi tarkistaa Landolan sivulla olevasta taulukosta. == Lähteet == * Juha Vartiainen: Suomi-kitarat (Readme.fi, 2008) * Rauno Nieminen: Landola 1942-1992 (Soitintutkimuskeskus, 1993) === Viitteet === Luokka:Kitaravalmistajat
John Laurinaitis

John Joseph Laurinaitis (s. 31. heinäkuuta 1962)John Laurinaitis WrestlingdatassaViitattu 27.7.2023 on toiminut WWE Raw’n väliaikaisena toimitusjohtaja ja on entinen showpainija. Kehässä hänet tunnettiin nimellä Johnny Ace. WWE:ssä hän toimi lähinnä kykyjenetsijänä vuodesta 2001 vuoteen 2022, jolloin häneen ja Vince MacMahoniin kohdistui WWE:ssä tapahtuneet seksuaalisyytökset.John Laurinautis lopetti WWE:n toimestaViitattu 27.7.2023 ==Lähteet== Luokka:Yhdysvaltalaiset showpainijat Luokka:Vuonna 1962 syntyneet Luokka:Elävät henkilöt
Fastlife

Fastlife on yhdysvaltalaisen Joe Jonasin 21. lokakuuta 2011 ilmestynyt ensimmäinen sooloalbumi. Albumin myyntilukemat olivat pettymys (15. Billboard 200 -listalla) Jonas Brothersin suuren suosion jälkeen. Albumin levy-yhtiö on Hollywood Records. Alun perin Jonasin ajatuksena oli ottaa levylle vaikutteita muun muassa Michael Bublélta, mutta levystä tulikin enemmän elektropop/R’n’B-tyylinen. Albumi on saanut nimensä siitä, että Jonasin elämä oli levyn ilmestymistä edeltävän runsaan vuoden aikana todella nopeatempoista ja hektistä. Albumilta on julkaistu singlet ”See No More” ja ”Just in Love”. == Kappaleet == # # # # # # # # # # # # == Arvostelut == * AllMusic: AllMusic review == Aiheesta muualla == * Fastlife discogs.com -sivustolla == Lähteet == Luokka:Vuoden 2011 esikoisalbumit Luokka:Yhdysvaltalaiset popalbumit Luokka:Hollywood Recordsin albumit
Kubenskoje

Kubenskoje () on Vienanjoen vesistöön kuuluva säännöstelty järvi Vologdan alueen keskiosassa Venäjällä. Sen pinta-ala on 400 neliökilometriä, keskimääräinen syvyys 2,5 metriä ja suurin syvyys 4,5 metriä. Järveen laskee noin 30 jokea, joista suurimmat ovat Kubena ja Uftjuga. Valuma-alueen laajuus on 14 500 neliökilometriä. Kubenskojen laskujoki on Suhona, jonka niskalla on säännöstelypato. Kubenskojejärven kautta kulkee vuonna 1828 rakennettu ja vuonna 1917 uudistettu Volgan–Vienanjoen vesitie. Järveen laskeva Porozovitsajoki ja Vienanjoen kanava yhdistävät sen Volgan vesistöön kuuluvaan Šeksnaan. Suhonajoen niskalla on sulkujärjestelmä. Nykyään vesitietä käytetään Vologdan ja Kirillovin välisenä matkailureittinä. Järven pohja ja rannat ovat etupäässä kivisiä tai hiekkaisia. Sen pinta-alasta 30 % on vitakasvien, kaislikon ja muun kasvillisuuden peitossa. Kalalajeja ovat nelma, lahna, hauki ja kuha. Järvellä harjoitetaan kalastusta ja se on suosittu retkeilykohde. Kamennyi-saarella on sijainnut vuonna 1260 perustettu Kristuksen kirkastumisen luostari. ==Lähteet== Luokka:Vienanjoen vesistö Luokka:Vologdan alueen järvet
Kubena

Kubena () on Vienanjoen vesistöön kuuluva joki Arkangelin ja Vologdan alueella. Sen pituus on 368 kilometriä ja valuma-alueen laajuus 11 000 neliökilometriä. Joki saa alkunsa Konošan ylängöltä ja laskee Kubenskojejärveen laajan suistoalueen kautta. Sen sivujokia ovat Katroma, Sit, Kiht, Votša, Pigoma, Jeleba ja Sjamžena. Kubenan varrella sijaitsevat Harovskin kaupunki ja Ustjen piirikeskus. Kubena on nelman kutujoki. Kauniiden maisemiensa ja suojelualueidensa ansiosta se on suosittu retkeily- ja virkistyskalastuskohde. ==Lähteet== == Aiheesta muualla == Luokka:Vienanjoen vesistö Luokka:Vologdan alueen joet
Rok it

Rok it! oli pohjoiskarjalaisille yhtyeille järjestetty kilpailu, jonka takana olivat sanomalehti Karjalainen, K5-kanava, Pilfink Records ja Joensuun Popmuusikot. Siihen on yhdistetty kaksi aiempaa kilpailua, Pilkfinkin Rockbirds-kilpailu ja Karjalaisen, K5:n ja Popmuusikoiden aiemmin järjestämä kilpailuKarjalainen.fi . Nykyisin Rokit on Karjalaisen tapahtumasivusto. Kilpailu järjestettiin 2009 ja 2010. Rok it -kisan 2009 voitti Supersounds- yhtye.Pilfink.fi == Aiheesta muualla == *2010 kisan esittely Pilfink == Lähteet == Luokka:Suomalainen rock Luokka:Kilpailut
Lavastettu hyökkäys

Lavastettu hyökkäys tarkoittaa operaatiota, jonka tekijäksi lavastetaan jokin vihollinen. Kyseessä voi olla aseellinen hyökkäys, terrori-isku, sabotaasi tai salamurha, mutta myös sanallinen hyökkäys. Tarkoituksena voi olla esimerkiksi saada aikaan vihollisuuksia, hankkia oikeutus tai kansan suosio omalle toiminnalle tai mustamaalata poliittista vastustajaa. Esimerkki historiallisesta valehyökkäyksestä on Mainilan laukaukset, jonka varjolla Neuvostoliitto aloitti talvisodan Suomea vastaan vuonna 1939. Ilmiö tunnetaan myös englanninkielisellä nimellä false flag, joka tarkoittaa kirjaimellisesti ”väärää lippua”. Nimitys tulee merisodassa käytetystä taktiikasta, jossa hyökkääjä pääsee kohteensa lähelle liputtamalla ystävällismielisen maan lippua. Tunnettu esimerkki väärän lipun käyttämisestä on saksalaisten vuonna 1941 suorittama hyökkäys australialaisen kevytristeilijä HMAS Sydneyn kimppuun. ==Esimerkkejä lavastetuista hyökkäyksistä== Tapahtuma Tekijä Vuosiluku Sijainti Puumalan kahakka 1788 Saimaa Operaatio Trusti 1921 Pietari Mukdenin välikohtaus 1931 Mantšuria Mainilan laukaukset 1939 Karjalankannas Operaatio Himmler 1939 Puola Vatikaanin pommitus 1943-1944 Vatikaani Lavonin tapaus 1954 Egypti Operaatio Northwoods (ei toteutettu) 1962 Kuuba Olenivkan vankilaisku ei tiedossa 2022 Ukraina ==Lavastetuiksi hyökkäyksiksi väitettyjä epäselviä tapauksia== Tapahtuma Sijainti Vuosiluku Saksan valtiopäivätalon tuhopoltto Berliini 1933 Sergei Kirovin salamurha Leningrad 1934 Iranin vallankaappaus 1953 Guatemalan vallankaappaus 1954 Operaatio Gladio Länsi- Eurooppa 1952–1990 Tonkininlahden välikohtaus Tonkininlahti 1964 Benno Ohnesorgin-murha Länsi-Berliini 1967 Piazza Fontanan pommi-isku Milano 1969 Chilen sotilasvallankaappaus 1973 Venäjän kerrostalopommit Buinaksk, Moskova ja Volgodonsk 1999 == Katso myös == * Agent provocateur ==Lähteet== Luokka:Taistelutaktiikat *
Nokia E73

Nokia E73 (tunnettu myös nimellä Nokia E73 Mode) on matkapuhelinvalmistaja Nokian valmistama kesäkuussa 2010 julkaistu QWERTY-näppäimistöllä varustettu älypuhelin, joka on suunnattu Pohjois-Amerikan markkinoille. == Tietoja == === Internetselain === *TCP/IP-tuki *Tuetut merkintäkielet: HTML, XHTML, MP, WML ja CSS *Tuetut protokollat: HTTP ja WAP *Nokia MiniMap-selain === Virranhallinta === *1500 mAh BP-4L-akku === Sähköposti ja viestintä === *Tuetut sähköpostiprotokollat: IMAP4, POP3, SMTP, Microsoft ActiveSync ja Nokia Messaging *Mail for Exchange-tuki *Nokia Messaging Service -tuki *HTML- tuki *Intergroitu Nokia Mobile VPN *MMS 1.2 === Paikannus === *GPS/A-GPS- paikannus *Nokia Maps 3.0 *Kompassi === Muut sovellukset === *Flash Lite 3.0 *MOT-sanakirja *Adobe PDF-lukija (try & buy) *ZIP-hallinta *QuickOffice *Bloomberg *Vlingo *Nokia Kalenteri *Kartat *Nokia Mobile Search *Muunnin, muistio, laskin ja kello === Muuta === *Java MIDP 2.0 *Värivaihtoehdot: ametistinvioletti, musta, metallinharmaa, topaasinruskea ja zirkoninvalkoinen *Kiihtyvyystunnistin == Lähteet == *Nokia E73 specifications - Nokia Canada *Nokia E73 vuoti nettiin - puhelinvertailu.com *Nokia E73 Mode - GSMArena E73 Nokia E73 Luokka:Symbian-pohjaiset laitteet Luokka:Vuoden 2010 matkapuhelimet
Elisabeth Hasselbeck

Elisabeth Hasselbeck (o.s. Filarski, s. 28. toukokuuta 1977 Providence, Rhode Island) on yhdysvaltalainen televisiojuontaja. Hasselbeck toimi marraskuusta 2003 alkaen yhtenä ABC:n The View -keskusteluohjelman juontajista. Tätä ennen hän oli juontanut vuosina 2002–2003 Style Networkin ohjelmaa The Look for Less. Vuonna 2009 hän ja muut The View'n juontajat saivat yhdessä Daytime Emmy -palkinnon parhaan talk show -juontajan sarjassa (Daytime Emmy Award for Outstanding Talk Show Host). Syyskuussa 2013 hän siirtyi Fox News Channelin aamuohjelman Fox & Friends juontajaksi. Hasselbeck tuli alun perin tunnetuksi tositelevisio-ohjelman Selviytyjät (Survivor) kilpailijana. Hän osallistui ohjelman vuonna 2001 esitetylle, Australiassa vuonna 2000 kuvatulle toiselle tuotantokaudelle, jolla hän sijoittui neljänneksi. Hän työskenteli tuohon aikaan Puman kenkäsuunnittelijana. Hasselbeck sairastaa keliakiaa ja on kirjoittanut gluteenitonta ruokavaliota käsittelevät kirjat The G-Free Diet: A Gluten Survival Guide (2009) ja Deliciously G-Free (2012). Hasselbeck on ollut vuodesta 2002 naimisissa amerikkalaisen jalkapallon pelaaja Tim Hasselbeckin kanssa. Heillä on kolme lasta, vuonna 2005 syntynyt tytär ja vuosina 2007 ja 2009 syntyneet pojat. == Lähteet == == Aiheesta muualla == * Elisabeth Hasselbeckin verkkosivut Luokka:Yhdysvaltalaiset juontajat Luokka:Vuonna 1977 syntyneet Luokka:Elävät henkilöt
Torre Caja Madrid

Torre Caja Madrid on 49-kerroksinen pilvenpiirtäjä Madridin kaupungissa Espanjassa. Torre Caja Madrid on 248 metriä korkea, joka tekee siitä Espanjan toiseksi korkeimman rakennuksen Torre de Cristalin jälkeen. Torre Caja Madrid tunnettiin alun perin nimellä Torre Repsol, koska siitä piti tulla Repsol YPF -yhtiön päämaja, mutta Caja Madrid -yhtiö osti sen 815 miljoonalla eurolla vuonna 2007. Rakennus rakennettiin vuosien 2004–2008 aikana. Sen suunnitteli brittiläinen arkkitehti Norman Foster, ja se on toimistokäytössä. == Lähteet == == Aiheesta muualla == Luokka:Espanjan pilvenpiirtäjät Luokka:Madridin rakennukset ja rakennelmat
Utti

Utti () on kylä, taajama, tilastoalue ja Kouvolan kaupunginosa Valkealan suuralueella. Itse Utin kylässä on noin 500 asukasta, kaupunginosa käsittää myös Utin kylän lähialueet sekä koko kaakkoisen Valkealan, eli muun muassa Tirvan seudun. Kouvolan keskustaan on Utista matkaa noin 12 kilometriä. Utissa sijaitsee Utin jääkärirykmentti, johon on keskitetty maavoimien erikoisjoukkotoiminta, puolustusvoimien helikopteritoiminta sekä näitä kahta tukevat toimialat. Suomen ensimmäinen ABC-liikennemyymälä, ABC Utti avattiin Utin kylään Valtatie 6:n varrelle joulukuussa 1998. Utin postinumeroalueen (45410 Utti) väkiluku oli 824 vuonna 2020.Paavo (Postinumeroalueittainen avoin tieto) Utissa sijaitsee myös lentokenttä, joka on pääasiallisesti sotilaskäytössä. Utissa sijaitsee myös alakoulu sekä kuntosalikäytössä itsepalveluperiaatteella toimiva Utti-halli. Kouvolan paikallisliikenteen bussilinjat 8, 80, 82 ja 83 ajavat Utin kautta. Tiedosto:Utin liikennepaikka 001.jpg|Utin rautatieliikennepaikka ja vanha rautatieasema maaliskuussa 2019 Tiedosto:Kouvola aerial 7.jpg|Valtatie 6 Utin kohdalla. Tiedosto:Fortress of Utti.JPG|Utin linnoitus ==Kylät== *Utti (taajama) **Utin asemanseutu **Ranta- Utti **Kuivala **Tyrri **Kattilaharju *Haimila *Metso *Kipparila **Mankki *Tirva *Pasi *Pyötsiä **Vääntäjä **Kimmo *Sorsala == Katso myös == * Utin linnoitus * Utin Jääkärirykmentti * Utin lentoasema * Utin Laskuvarjokerho * Utin rautatieasema == Lähteet == Luokka:Valkealan kylät Luokka:Kouvolan kaupunginosat Luokka:Kymenlaakson maakunnan taajamat
Tony Robinson

Tony Robinson (s. 15. elokuuta 1946) on englantilainen näyttelijä, koomikko ja poliittinen aktivisti. Hän kuuluu Britannian Työväenpuolueeseen. Hänet tunnetaan parhaiten roolistaan Mustan Kyyn Baldrickina. Hän on myös kirjoittanut 16 lastenkirjaa. Vuonna 2013 Robinson sai ritarin arvon kuningatar Elisabethin syntymäpäivänä.The Guardian - Queen's birthday honours: Baldrick beats Blackadder to knighthood Viitattu 16.6.2013 == Rooleja == * Brannigan (1975) – viestinviejä * Musta Kyy (1983–1989, 1999) – Baldrick * Blood and Honey (1991) – Kertoja * My Wonderful Life (1997–1999) – Alan * Faeries (1999) – Broom (ääni) * Codex (2006–) * Terry Pratchett's Hogfather (2006) – Vernon Crumley * Lentokentällä UK - Kertoja * Hotel Babylon – Arthur – Kausi 4, Jakso 3(2009) * Jam TV (2009) – oma itsensä, jakso 5 * Codex (gameshow) (2011–) - Juontaja ==Lähteet== Luokka:Englantilaiset näyttelijät Luokka:Englantilaiset lasten- ja nuortenkirjailijat Luokka:Brittiläiset koomikot Luokka:Vuonna 1946 syntyneet Luokka:Elävät henkilöt
Paraparaumu

Paraparaumu on kaupunki Uudessa-Seelannissa. Se sijaitsee Kapitin rannikon alueella, Pohjoissaaren eteläosassa 50 kilometriä pohjoiseen Wellingtonista ja siellä on noin 25 000 asukasta. Paraparaumun nimi on muodostettu māorin kielellä kahdesta osasta: parapara tarkoittaa raaputtamista ja umu uunia. Kaupunki on Kapitin rannikon hallinnollinen ja taloudellinen keskus. Chris Maclean: Wellington Places – Kapiti Coast Te Ara – the Encyclopedia of New Zealand. Paikallinen nuoriso kutsuu paikkaa nimellä ”Pram”. ==Lähteet== == Aiheesta muualla == Luokka:Uuden-Seelannin kaupungit
Ilmari Talvitie

Matti Ilmari Talvitie (30. lokakuuta 1892 Ilmajoki – 8. syyskuuta 1959 Seinäjoki) oli suomalainen varatuomari, asianajaja ja kolmen sodan veteraani. Hän toimi Lapuan liikkeessä ja kenttätykistöpatterin päällikkönä talvi- ja jatkosodissa. Jatkosodassa Talvitie haavoittui vaikeasti, menettäen vasemman käden ja toisen jalan. Sotilasarvoltaan Talvitie oli majuri. == Lähteet == Luokka:Suomalaiset asianajajat Luokka:Lapuan liikkeessä vaikuttaneet henkilöt Luokka:Seinäjoen kauppalan- ja kaupunginjohtajat Luokka:Vuonna 1892 syntyneet Luokka:Vuonna 1959 kuolleet
Rachel Roberts (malli)

Rachel Roberts (s. 8. huhtikuuta 1978) on kanadalainen malli ja näyttelijä. Hän syntyi Vancouverissa, Brittiläisessä Kolumbiassa. Roberts on esiintynyt lukuisissa mainoskampanjoissa, ja hän tuli tunnetuksi roolistaan yhdysvaltalaisesta elokuvasta Simone. Sittemmin Roberts on esiintynyt televisiosarjoissa. Roberts on naimisissa elokuvantekijä Andrew Niccolin kanssa. == Aiheesta muualla == * Luokka:Kanadalaiset televisionäyttelijät Luokka:Kanadalaiset mallit Luokka:Vuonna 1978 syntyneet Luokka:Elävät henkilöt
Yön väreet

Yön väreet (engl. Color of Night) on vuonna 1994 ensi-iltansa saanut eroottinen jännityselokuva. Elokuvan pääosia esittävät Bruce Willis, Jane March, Ruben Blades, Lesley Ann Warren, Scott Bakula ja Brad Dourif. Elokuvan on ohjannut Richard Rush. Elokuva oli taloudellinen floppi ja voitti Razzie- palkinnon huonoimmasta kuvauksesta. == Näyttelijöitä == == Aiheesta muualla == * Luokka:Yhdysvaltalaiset eroottiset elokuvat Luokka:Vuoden 1994 yhdysvaltalaiset elokuvat
Nokia C2-00

Nokia C2-00 on matkapuhelinvalmistaja Nokian valmistama kesäkuussa 2010 julkaistu kahdella SIM-korttipaikalla varustettu matkapuhelin, joka oli suunnattu kehittyville markkinoille. Sen hintaluokka oli 40–50 euroa ilman veroja. == Tietoja == === Virranhallinta === * 1 020 mAh BL-5C-akku === Sähköposti ja viestintä === * Nokia Messaging Service * Tuetut sähköpostiprotokollat: SMTP, IMAP4 ja POP3 * MMS === Internetselain === * Opera Mini 4.0 === Muut sovellukset === * Kalenteri, muistio, äänitys, laskin ja kello === Muuta === * Värivaihtoehdot: dynaaminen harmaa, musta, lumenvalkoinen, tummansininen ja magenta == Lähteet == * Nokia C2-00 specifications - Nokia Middle East & Africa * Esittelyssä kaksi uutta dual- SIM-puhelinta: Nokia X1-01 ja C2-00 - Nokia Ääni, Nokian oma blogi * Nokia C2-00 - GSMArena C2-00 Luokka:Vuoden 2010 matkapuhelimet
Donald Pettit

Donald ”Don” Roy Pettit (s. 20. huhtikuuta 1955) on yhdysvaltalainen kemiantekniikan insinööri ja NASAn astronautti. Hän vietti ISS-avaruusaseman kolmihenkisen miehistön Retkikunta 6:n jäsenenä puoli vuotta avaruusasemalla 2002–2003. Hän oli myös Retkikunta 30:n ja Retkikunta 31:n miehistössä 2011–2012. Pettit on partiolainen (Eagle Scout) kuten moni muu astronautti.http://usscouts.org/usscouts/eagle/eagleastronauts.asp Hän suoritti kemiantekniikan alemman insinööritutkinnon Oregon State Universityssä vuonna 1978 ja tohtorintutkinnon Arizonan yliopistossa 1983. Hän työskenteli tiedemiehenä Los Alamos National Laboratoryssa vuoteen 1996, jolloin hänet hyväksyttiin astronauttikoulutukseen. Pettit on naimisissa ja hänellä on kaksi poikaa. ==Ura astronauttina== Pettit laukaistiin ensimmäiselle avaruuslennolleen 24. marraskuuta 2002 avaruussukkulalennolla STS-113 Endeavour kohteenaan ISS-avaruusasema, minkä Retkikunta 6:n miehistöön hän liittyi tehtäväspesialistiksi. Asemallaoloaikanaan hän osallistui kahdelle avaruuskävelylle, joilla asennettiin aseman ulkoisia tiedelaitteita. Vapaa- aikanaan hän suoritti ja videoi tieteellisiä kokeita muun muassa nesteillä, jotka NASA julkisti (”Saturday Morning Science Videos”).http://spaceflight.nasa.gov/station/crew/exp6/spacechronicles_videos.html Pettit palasi Maahan 4. toukokuuta 2003 lennolla Sojuz TMA-1. Marraskuussa 2006 – tammikuussa 2007 Pettit osallistui Kansallisen tiedesäätiön rahoittamaan Etelämantereelta meteoriittinäytteitä keräävän tiedeohjelman (ANSMET) näytteidenkeruuseen.http://science.nasa.gov/headlines/y2006/11dec_donpettit.htm Pettit osallistui seuraavaksi ISS-aseman tarviketäydennyslennolle STS-126 Endeavour (15.–30.11.2008) tehtäväspesialistina. Hän vietti lähes 16 vuorokautta lennolla.http://www.nytimes.com/2008/11/14/science/space/14pettit.html Avaruusasemalla Pettit kehitti aseman varaosista Maata kuvaavan kameran kohteenseurantamekanismin ja lennolla STS-126 painottomuudessa käytettävän kahvikupin (”zero-g cup”) mikä ei vaatinut pillin käyttöä vaan hyödynsi pintajännitystä.http://dvice.com/archives/2009/02/astronaut_inven.php 21\. joulukuuta 2011 hänet laukaistiin lennolla Sojuz TMA-03M uudelle puolivuotiskaudelle avaruusaseman Retkikunta 30:n ja Retkikunta 31:n miehistön jäsenenä. Hän palasi Maahan 1. heinäkuuta 2012 lennolla Sojuz TMA-03M.http://www.nasa.gov/mission_pages/station/expeditions/expedition32/index.html ==Lähteet== == Aiheesta muualla == *NASA:n elämäkertasivut *Spacefact.de:n elämäkertasivut *Pettit Twitterissä *Retkikunta 30:tä edeltänyt haastattelu (1.11.2011) *STS-126:n lähtöä edeltänyt haastattelu (31.10.2008) *Don Pettitin NASAn blogi * Don Pettit's Space Chronicles on Ice Luokka:Yhdysvaltalaiset avaruuslentäjät Luokka:Vuonna 1955 syntyneet Luokka:Elävät henkilöt
Oi, kallis Suomenmaa

Oi, kallis Suomenmaa on suomalainen elokuva vuodelta 1940. Sen on ohjannut Wilho Ilmari ja käsikirjoittanut Mika Waltari. Elokuva valmistui välirauhan aikana. Korostetun tunteelliseksi ja isänmaalliseksiArto Pajukallio, Elokuvat, Helsingin Sanomat 12.12.2011, sivu D 5, jopa paatokselliseksi luonnehdittu elokuva kertoo karjalaisevakoista uuden elämän alussa sekä rintamalta palanneen miehen ja nuoren opettajattaren rakkaustarinan. Keskeisiä henkilöitä ovat rintamamiehet Eino (Eino Kaipainen) ja Janne (Vilho Auvinen) ja kanteleensoittaja Karjalan-Aku (Toppo Elonperä).Päivän elokuvia, Tv-maailma, 49/2011 sivu 13 Eino rakentaa uutta elämää äitiään muistaen, Annikki (Ansa Ikonen) auttaa hädänalaisia. ==Näyttelijät== ==Lähteet== Luokka:Wilho Ilmarin ohjaamat elokuvat Luokka:Mika Waltarin käsikirjoittamat elokuvat Luokka:Suomalaiset mustavalkoelokuvat Luokka:Lauluun perustuvat elokuvat Luokka:Vuoden 1940 suomalaiset elokuvat
Oi kallis Suomenmaa

Oi kallis Suomenmaa on kuoronjohtaja Heikki Klemetin sanoittama ja kansanlaulun sävelmään sovittama suomalainen isänmaallinen kuorolaulu, alun perin sotilasmarssi. Sävyltään harras kappale tuli erityisen tunnetuksi sotavuosina sankarivainajien hautajaisissa.Oi, kallis Suomenmaa Suomen Laululeijonat (Internet Archive). Viitattu 23.11.2012. Sävelmä on alkujaan 1700-luvulta oleva kansanlaulu. Klemetin versiosta muutamalla tahdilla poikennutta alkuperäistä sävelmää käytettiin häämarssina. Kansakoulunopettaja K. W. Hanell toimitti sen nuotit 1870-luvulla Suomalaisen Kirjallisuuden Seuralle (SKS).Paavo Helistö: Musikantti ja pelimanni (1999) – Sotilasmusiikin ja kansanmusiikin yhteyksiä Paavo Helistön kotisivu (Internet Archive). Viitattu 26.7.2021. Ne julkaistiin vuonna 1893 Ilmari Krohnin toimittamassa ja SKS:n julkaisemassa Suomen kansan sävelmiä -teossarjan kolmannessa osassa (julkaistu myöhemmin uudelleen nimellä Vanhoja pelimannisävelmiä) numerolla 648.Reima Orvasto: Heikki Klemetti: Oi kallis Suomenmaa Mieskuoro Laulun Ystävät 12.12.2019. Viitattu 26.7.2021.Jussi-Pekka Aukia: 1919: Mitä tehdä muotopuolella kansanmarssilla? Sotilasmusiikki-blogi 30.3.2018. Viitattu 26.7.2021. Suomen sisällissodan jälkeen Klemetti sävelsi ja sovitti puolustusvoimien ylikapellimestarin Aleksei Apostolin pyynnöstä valkoiselle armeijalle 13 isänmaallista marssilaulua. Varsinaisena tilaajana oli sotaministeriön perustama Sotilassoittokuntien Järjestelytoimikunta, johon Apostol kuului. Toimikunta halusi joukko-osastojen kunniamarsseiksi vanhoja suomalaisia kansanmarsseja, joten Klemetti etsi SKS:n teossarjasta sopivia melodioita ja tarvittaessa paranteli niitä. Nimettömästä häämarssista syntyi pienin muutoksin ”Oi kallis Suomenmaa”, joka oli vuosina 1919–1936 Kenttätykistörykmentti 3:n ja vuosina 1936–1939 Huoltopataljoonan kunniamarssina. Klemetti muokkasi laulusta myös hymninä esitettävän kuorosovituksen. Sen sanat julkaistiin ensi kerran vuonna 1920 ilmestyneessä Klemetin runokokoelmassa Mietteitä, mielialoja. Kuoroversio sai ensiesityksensä 10. heinäkuuta 1920 Isossakyrössä Napuen taistelun muistomerkin paljastustilaisuudessa. Laulua tekivät alun perin tunnetuksi erityisesti suojeluskuntien mieskuorot, mutta toisen maailmansodan aikana se tuli sotilashautajaisista tutuksi kaikille suomalaisille. Se on laulettu useiden Suomen presidenttien hautajaisissa, ainakin Kyösti Kallion, Lauri Kr. Relanderin, Urho Kekkosen, Mauno Koiviston ja Martti Ahtisaaren.Martti Ahtisaari siunattiin haudan lepoon, Yle 10.11.2023. Viitattu 10.11.2023. Se on myös tapana esittää puhallinorkesterilla ulkomaisten valtiovieraiden käydessä Helsingin Hietaniemen hautausmaan sankarihaudoilla. Kolme laulun säettä on kaiverrettu Hietaniemen hautausmaalle haudatun Klemetin hautakiveen.Voitto Viro: Vanha hautausmaa – Helsingin Hietaniemen hautausmaan opas, s. 121. 2., uus. p. Otava, Helsinki 1993 ISBN 951-1-12259-2 ==Lähteet== ==Aiheesta muualla== *Alkuperäisen kansansävelmän nuotit Suomen Kansan eSävelmät Luokka:Suomalaiset isänmaalliset laulut Luokka:Suomalaiset sotilasmarssit
Jakutian aurinko

Jakutian aurinko on Olli Heikkosen vuonna 2000 ilmestynyt esikoisrunokokoelma. Teos sai Helsingin Sanomain kirjallisuuspalkinnon. == Lähteet == == Aiheesta muualla == * Olli Heikkonen: Miten esikoiskirjani on syntynyt. Tuli & savu 2/2000. * Jani Saxell: Pysähtyneisyys ja liike. Kiiltomato.net 20.6.2000. * Irma Stenbäck: Jakutian aurinko kutsuu runokokoukseen. Helsingin sanomat 17.11.2000. * Maaria Pääjärvi: Hyvän maun runoutta: 2000-luvun kevytmodernismi. Kritiikin uutiset 1/2011. Luokka:Suomalaiset runokokoelmat Luokka:Vuoden 2000 kirjat
Kuinka maa muuttui musiikiksi

Kuinka maa muuttui musiikiksi on Olli Heikkosen vuonna 2003 ilmestynyt toinen runokokoelma. == Lähteet == == Aiheesta muualla == * Mervi Kantokorpi: Runojahdissa ympäri Eurooppaa. Helsingin Sanomat 8.11.2003. * Kristiina Kosunen: Sävelet odottavat kuulijaa. Kiiltomato.net 15.2.2004. Luokka:Suomalaiset runokokoelmat Luokka:Vuoden 2003 kirjat
Triin Aljand

Triin Aljand (s. 8. heinäkuuta 1985 Tallinna, Viron SNT, Neuvostoliitto) on virolainen uimari. Hän edustaa seuratasolla Keila Swimclubia. Aljand edusti Viroa vapaa- ja/tai perhosuinnissa Ateenan vuoden 2004, Pekingin 2008 ja Lontoon 2012 kesäolympialaisissa. Hänen paras sijoituksensa olympiatasolla on 19. sija 50 metrin vapaauinnista Lontoosta. Pitkän radan EM-kilpailuista Aljand on saavuttanut hopean 50 metrin perhosuinnissa, ja lyhyen radan EM- kilpailuista hän on saavuttanut sekä 50 metrin perhosuinnissa että 50 metrin vapaauinnissa yhden hopea- ja yhden pronssimitalin. Aljandin veli Martti Aljand on myös olympiatason uimari ja arvokisamitalisti. Sisarusten isoäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960. == Lähteet == * Triin Aljand Biography and Olympic Results Olympics at Sports-Reference.com * Profiili swimrankings.net- sivustolla Luokka:Virolaiset uimarit Luokka:Vuonna 1985 syntyneet Luokka:Elävät henkilöt
Jäätikön ääri

Jäätikön ääri on Olli Heikkosen vuonna 2007 ilmestynyt kolmas runokokoelma. == Lähteet == == Aiheesta muualla == * Eija Komu: Pihkaniska, kaarnaposki. Karjalainen 22.8.2007. * Esa Mäkinen: Paluu nostalgia-Suomeen. Helsingin Sanomat 19.9.2007. * Anna Saari: Vieraana maailmassa . Keskipohjanmaa 21.10.2007. * Ville-Juhani Sutinen: Luontomme rajoilla. Turun Sanomat 5.11.2007. * Silene Lehto: Viikon kirja: Jäätikön ääri. Helsingin kaupunginkirjasto. Luokka:Suomalaiset runokokoelmat Luokka:Vuoden 2007 kirjat
Michelle Fairley

Michelle Fairley (s. 17. tammikuuta 1964) on pohjoisirlantilainen näyttelijä. Fairley syntyi vuonna 1964 Ballycastlen kylässä Pohjois-Irlannissa. Hän tutustui näyttelemiseen teini-ikäisenä Ulster Youth Theatren riveissä. Asuttuaan muutamia vuosia Belfastissa ja oltuaan siellä mukana amatööriteatteritoiminnassa ystävänsä Conleth Hillin kanssa hän lähti Manchesteriin opiskelemaan teatteria. Vuonna 1986 Fairley sai roolin Christina Reidin näytelmästä Joyriders ja muutti Lontooseen, missä hän on asunut siitä lähtien. Vuonna 2008 Fairley oli Laurence Olivier -palkintoehdokkaana sivuosastaan Emiliana Donmar Warehousen teatteriproduktiossa Shakespearen Othellosta. Maaliskuussa 2010 Fairley valittiin Catelyn Starkin rooliin HBO:n televisiosarjassa Game of Thrones. Hän korvasi roolissa Jennifer Ehlen, joka oli näytellyt osaa sarjan alkuperäisessä pilotissa. Sarjan ensimmäinen tuotantokausi esitettiin Yhdysvalloissa keväällä 2011. Fairley on esiintynyt myös muutamassa Hollywood-elokuvassa, kuten Marokko 1972 (1998) ja The Others (2001). Hän esiintyy pienessä roolissa elokuvassa Harry Potter ja kuoleman varjelukset, osa 1 (2010) Hermione Grangerin äitinä. Fairley esittää 24 – Lontoo -televisiosarjassa terroristiäitiä. == Lähteet == == Aiheesta muualla == * Luokka:Pohjoisirlantilaiset näyttelijät Luokka:Vuonna 1964 syntyneet Luokka:Elävät henkilöt Luokka:Seulonnan keskeiset artikkelit
Lorraine Hansberry

Lorraine Hansberry (1930 Chicago – 1965 New York) oli yhdysvaltalainen näytelmäkirjailija. Hänen isänsä voitti rotuerottelun vastaisen oikeudenkäynnin Illinoisin korkeimmassa oikeudessa, ja Hansberryn näytelmä A Raisin in the Sun (1959) perustuu löyhästi tähän tapaukseen. A Raisin in the Sun oli ensimmäinen Broadwaylla tuotettu mustan naisen kirjoittama draama.AALBC.com. Se toi kirjoittajalleen New York Drama Critics’ Circlen palkinnon. Hansberryn toista näytelmää (The Sign in Sidney Brustein's Window) alettiin esittää Broadwaylla vuonna 1964, ja esitykset jatkuivat kirjailijan kuolinyöhön saakka.Illinois Theatre Center: LIFE AND WORK OF LORRAINE HANSBERRY COMES TO ITC STAGE. Hansberry opiskeli kahden vuoden ajan Wisconsinin yliopistossa. Hän muutti vuonna 1950 New Yorkiin. Kirjoittamisen ohella hän myös maalasi. Hansberry oli naimisissa Robert Nemiroffin kanssa, mutta erosi kolme vuotta ennen kuolemaansa ja eli sittemmin avoimesti lesbona Greenwich Villagessa.This Recording: In Which Lorraine Hansberry Did Not Really Exist. Hänen kuolemansa 34-vuotiaana aiheutti haimasyöpä, joka oli todettu vuonna 1963.African American Registry: Lorraine Hansberry, playwright and activist for civil rights . Nemiroff kokosi hänen kirjoituksistaan näytelmän To Be Young, Gifted and Black, joka esitettiin Broadwayn ulkopuolella vuonna 1969. Hän myös julkaisi Hansberryn tuottamatta jääneet teokset Les Blancs, The Drinking Gourd ja What Use Are Flowers vuonna 1972. Hansberry kiinnostui Afrikasta jo varhain. Hän kuvaa teoksissaan sekä mustaihoisia että muita ihmisiä, jotka puolustavat omaansa ja muiden kunniaa.authorscalendar.info: Lorraine Hansberry (1930 - 1965). == Lähteet == Luokka:Yhdysvaltalaiset näytelmäkirjailijat Luokka:Vuonna 1930 syntyneet Luokka:Vuonna 1965 kuolleet Luokka:Afroamerikkalaiset
Ihmisen paluu

Ihmisen paluu on Jack Vancen tieteisnovellien kokoelma, joka ilmestyi Tampereen Science Fiction seuran kustantamana 1999. Kokoelman on toimittanut Markku Sadelehto ja suomentanut Matti Rosvall. Teos sisältää neljä Vancen novellia ja yhden pienoisromaanin sekä toimittajan jälkisanat. == Sisällys == * ”Galaksin aivot” (Brain of the Galaxy, 1951) * ”Kuunkoi” (The Moon Moth, 1961) * ”Kaita maa” (The Narrow Land, 1967) * ”Ihmisen paluu” (The Men Return, 1957) * ”Viimeinen linna” (The Last Castle, 1966) == Lähteet == == Aiheesta muualla == * M. G. Soikkeli: Fantasian viisi pääväriä. Aikakone 5.7.1999. * Putte Wilhelmsson: Jack Vance on scifi-klassikko, jota ilman Tähtien sotaa ei otettaisi niin vakavasti. Helsingin Sanomat 6.8.1999. Luokka:Markku Sadelehdon toimittamat kirjat Luokka:Suomalaiset tieteisnovellikokoelmat Luokka:Vuoden 1999 kirjat
David Brooks

David Brooks tarkoittaa seuraavia henkilöitä: * David Brooks (s. 1961), yhdysvaltalainen toimittaja * David Allen Brooks (s. 1947), yhdysvaltalainen näyttelijä * David Constantine Brooks (s. 1981), taiteilijanimeltään Mavado, jamaikalainen reggaemuusikko * David Brooks (s. 1997), walesilainen jalkapalloilija.
Paini kesäolympialaisissa 1920 – vapaapainin 67,5 kg

Vapaapainin 67,5 kg sarjaan Antwerpenin olympiakisoissa osallistui 9 painijaa kuudesta eri maasta. Kukin maa sai asettaa enintään kaksi painijaa samaan sarjaan. Vapaapaini oteltiin normaalina cup-kilpailuna, jossa välierien hävinneet ottelivat pronssista. Kevyen sarjan finaaliin selvisivät Ruotsin Svensson ja Suomen Anttila. Puhtaasti kreikkalais-roomalaisissa loppuotteluissa Anttila otti kultamitalin voitoin 2-1. Anttila ei ollut koskaan paininut kansainvälisissä otteluissa eikä ollut alkuunkaan perillä vapaapainista. ==Ottelut== ==Lopullinen järjestys== Sija Painija 1 Kalle Anttila 2 Gottfrid Svensson 3 Peter Wright 4 Auguste Thijs ==Lähteet== * sports-reference * Antwerpenin kisojen tuloksia puolan kielellä * Martti Jukola: Suuri Olympiakirja, WSOY 1952 Luokka:Paini kesäolympialaisissa 1920
Markkinaosuus

Markkinaosuus tarkoittaa yrityksen tai sen tuotteen myynnin osuutta määritellyllä ajanjaksolla verrattuna kaikkien kilpailijoiden yhteenlaskettuun myyntiin. Markkinaosuus mainitaan prosentteina. Markkinaosuutta voidaan mitata myytyjen yksiköiden tai myynnin rahallisen arvon mukaan. Luokka:Markkinointi
Vladimir Durdin

Vladimir ”Papa” Durdin (21. huhtikuuta 1956 – 27. toukokuuta 1990) oli neuvostoliittolainen jääkiekkoilija. Kansallisuudeltaan hän oli latvialainen. ==Peliura== Durdin pelasi yhtä kautta lukuun ottamatta koko uransa Neuvostoliiton mestaruussarjassa Riian Dynamon joukkueessa. Parhaaksi saavutukseksi jäi hopeasija kaudella 1987–1988. Durdin pelasi seurassa yhteensä 11 kautta ja 496 ottelua, tehden niissä tehopisteet 53+66=119.http://www.hockeydb.com/ihdb/stats/pdisplay.php?pid=59818 Neuvostoliiton A-maajoukkueeseen Durdinia ei milloinkaan valittu, mutta hän oli kaudella 1978–1979 mukana Pohjois-Amerikassa vierailleessa Soviet All- Stars -kokoonpanossa. Se pelasi NHL:n kanssa kilpailleen, sittemmin lakkautetun WHA-liigan seuroja vastaan. Joukkuetta edusti myös useampi Neuvostoliiton A-maajoukkueessa esiintynyt huippukiekkoilija, kuten Sergei Kapustin, Viktor Tjumenev, Vladimir Myškin ja Irek Gimajev.http://www.hockey- reference.com/teams/SVT/1979.html Lisäksi hän pelasi näytösotteluita Dynamon kanssa useita eri NHL-joukkueita vastaan. Kaudeksi 1989–1990 Durdin teki sopimuksen I divisioonaan pudonneen Porin Ässien kanssa. Ässät nousi välittömästi takaisin SM-liigaan, häviämällä kauden aikana ainoastaan neljä ottelua. Durdin muodosti Ässien pelätyn ykköskentällisen yhdessä Arto Javanaisen, Arto Heiskasen, Aleksejs Froļikovsin ja Tapio Levon kanssa. Heidät valittiin kaikki myös I divisioonan tähdistökentälliseen. Durdin teki 43:ssa ottelussa pisteet 14+35=49.http://www.eurohockey.com/player/46477-.html Plus/miinus-tilastoon hän sai lukemat +83. ==Auto-onnettomuus== Huhtikuussa 1990 Durdin jatkoi sopimustaan Ässien kanssa vuodella. Toukokuun lopussa hän lähti viettämään kesälomaa kotikaupunkiinsa Riikaan. Muutama kymmenen kilometriä ennen perille saapumista Durdinin sukulaismiehen ohjaama henkilöauto suistui tieltä kohtalokkain seurauksin. Durdin kuoli onnettomuudessa välittömästi. Elokuussa Ässät kohtasi Durdinin muisto- ottelussa hänen entisen seuransa Riian Dynamon. Durdinin poika Sergei Durdin (s. 1.1.1980) on pelannut Pohjois-Amerikassa muun muassa IHL- ja AHL-liigoissa sekä Italian ja Valko-Venäjän liigoissa.http://www.hockeydb.com/ihdb/stats/pdisplay.php?pid=81380 ==Lähteet== *Satakunnan Kansan lehtileikearkisto ===Viitteet=== ==Aiheesta muualla== *Sergei Durdin muistelee isäänsä (englanniksi) Luokka:Neuvostoliittolaiset jääkiekkoilijat Luokka:Liikenneonnettomuudessa kuolleet Luokka:Vuonna 1956 syntyneet Luokka:Vuonna 1990 kuolleet
Clackmannanshire

Clackmannanshire () on yksi Skotlannin hallintoalueista. Sen rajanaapurit ovat Perth ja Kinrossin, Stirlingin ja Fifen alueet. Siellä on arviolta 51 360 asukasta (vuonna 2015) ja sen pinta-ala on 159 neliökilometriä. Hallintoalueen pääkaupunkina toimii Alloa. Hallintoalueen nimi kirjoitetaan usein lyhennettynä Clacks. == Kyliä ja kaupunkeja == *Alloa *Alva *Cambus *Clackmannan *Coalsnaughton *Devonside *Dollar *Fishcross *Forestmill *Glenochil *Inglewood *Kennet *Menstrie *Muckhart *Sauchie *Solsgirth *Tillicoultry *Tullibody == Lähteet == == Aiheesta muualla == *Hallintoalueen internetsivut Luokka:Skotlannin hallintoalueet
Elise Ringen

Elise Ringen (s. 11. marraskuuta 1989) on norjalainen uransa lopettanut ampumahiihtäjä. Hänen valmentajanaan toimi Raphaël Poirée. Ringen voitti nuorten MM-kilpailuissa vuonna 2008 hopeaa sprintistä ja viestistä sekä pronssia takaa-ajosta. Vuoden 2008 EM-kilpailuissa hän voitti kultaa normaalimatkalla ja pronssia viestissä. Ruhpoldingin MM-kilpailuissa 2012 hän sai viestissä pronssia sekä oli sprintissä neljästoista. Maailmancupissa Ringen kilpaili ensimmäisen kerran kaudella 2007–2008 ollen kahdesti 39:s. Hänen paras sijoituksensa maailmancupissa on kymmenes sija Hochfilzenin pikakilpailusta kaudella 2011–2012. Ringen lopetti uransa ampumahiihtäjänä keväällä 2016. == Lähteet == Luokka:Norjalaiset ampumahiihtäjät Luokka:Vuonna 1989 syntyneet Luokka:Elävät henkilöt
Race (vuoden 2008 elokuva)

Race on Abbas-Mustanin ohjaama intialainen Bollywood-elokuva vuodelta 2008. Se perustuu löyhästi Hollywood-elokuvaan Goodbye Lover vuodelta 1998. Race oli vuoden neljänneksi menestynein Bollywood-elokuva. Se dubattiin tamiliksi nimellä Panthayam ja teluguksi nimellä Race Telugu. == Näyttelijät == == Soundtrack == Raita Kappale Laulaja(t) Kesto 1 "Race Saanson Ki" Neeraj Shridhar, Sunidhi Chauhan 04:49 2 "Pehli Nazar Mein" Atif Aslam 05:13 3 "Dekho Nashe Mein" KK, Shaan, Sunidhi Chauhan 04:22 4 "Mujh Pe Toh Jadoo" Taz, Apache Indian, Sunidhi Chauhan 04:41 5 "Zara Zara Touch Me" Monali Thakur 04:32 6 "Race Is On My Mind" Neeraj Shridhar, Sunidhi Chauhan 05:00 7 "Dekho Nashe Mein (Latin Fiesta Mix)" KK, Shaan, Sunidhi Chauhan 04:11 8 "Khwab Dekhe (Sexy Lady)" Neeraj Shridhar, Monali Thakur 04:49 9 "Race Theme" Instrumentaali 04:46 == Jatko-osa == Race 2 ilmestyi 25. tammikuuta 2013. Elokuvassa näyttelivät Saif Ali Khan, Anil Kapoor, John Abraham, Deepika Padukone, Jacqueline Fernandez ja Ameesha Patel. == Lähteet == == Aiheesta muualla == * Virallinen sivusto * * Luokka:Vuoden 2008 intialaiset elokuvat Luokka:Intialaiset jännityselokuvat Luokka:Intialaiset rikosdraamaelokuvat Luokka:Intialaiset toimintaelokuvat Luokka:Hindinkieliset elokuvat Luokka:Abbas-Mustanin ohjaamat elokuvat
Monique van der Vorst

Monique van der Vorst (s. 20. marraskuuta 1984) on hollantilainen kilpapyöräilijä. Hän on voittanut kaksi kertaa hopeamitalin paralympialaisissa.Athlete Search Results - van der Vorst, Monique, International Paralympic Committee (IPC) Vorst halvaantui 13-vuotiaana jaloista onnettomuudessa.Paralympiamitalisti parani ihmeellisesti, Helsingin Sanomat, 10. joulukuuta 2011 s. B 17 25-vuotiaana vuonna 2010 Van der Vorst joutui onnettomuuteen, kun toinen pyöräilijä törmäsi häneen hänen ajaessa käsipyörällään. Muutama kuukausi onnettomuuden jälkeen hän alkoi saada jalkoihinsa tuntoa. Hän on sen jälkeen opetellut kävelemään. "Paralympian's recovery: Legs regained, dreams lost", The Associated Press, 24.12.2010 Syytä paranemiseen ei tiedetä. Van der Vorst aloitti maantiepyöräilyn ja on liittynyt Rabobankin talliin Cycling News, "Rabobank Women's team signs miracle athlete Monique van der Vorst", November 22, 2011 jonka kanssa hän on solminut ammattilaissopimuksen. Van der Vorst on valittu vuonna 2009 Hollannin vammaisurheilijaksi. Hän oli aloittanut valmistautumisen Lontoossa vuonna 2012 järjestettäviin paralympialaisiin mutta tähtää nyt vuonna 2016 Rio de Janeirossa järjestettäviin olympiakisoihin. ==Lähteet== ==Aiheesta muualla== *Monique van der Vorstin sivusto Luokka:Alankomaalaiset pyöräilijät Luokka:Vammaisurheilijat Luokka:Vuonna 1984 syntyneet Luokka:Elävät henkilöt
Energian varastointi

Energian varastointi tehdään laitteilla tai järjestelyillä, joiden avulla jollain hetkellä tuotettua energiaa voidaan ottaa helposti käyttöön myöhemmin halutulla teholla. Esimerkiksi kun vieterikello vedetään, sen jouseen varastoituu potentiaalienergiaa, joka purkautuu hitaasti liike-energiaksi kellokoneiston käyttöön. Sähköenergiaa varastoidaan kemiallisena energiana akkuihin ja pattereihin. Tuulivoiman kehitys on lisännyt kiinnostusta erilaisiin akkuihin ja superkondensaattori-teknologiaan.Sähkön varastointiin on useita tekniikoita Tekniikka & Talous 2008 Noin 99 prosenttia maailman energian varastointointikapasiteetista on pumppuvoimalaitoksia vuonna 2012. == Sähkön varastointi == Sähkövarasto on laitos, johon varastoidaan tuotettua sähköenergiaa. Clean Power Researchin Minnesotan osavaltiosta tekemän tutkimuksen mukaan aurinkoenergia ja tuulivoima voivat olla niin edullisia kilowattihinnoiltaan, että kalliiden sähköenergian varastointikeinojen sijaan voi olla järkevämpää rakentaa ylisuuri uusiutuvan energian tuotantokapasiteetti ja hukata ylimääräinen sähköenergia. Konsulttiyhtiö Pöyryn mukaan sähkön varastointi lämmöksi on investointikustannukseltaan noin sata kertaa edullisempaa kuin sähkönä varastointi. Pöyry pitää kannattavana tuulivoimalla tuotetun ylimääräisen sähkön muuntamista kaukolämmöksi. == Lämmön varastointi == Lämpövarasto on laitos, johon varastoidaan tuotettua lämpöenergiaa. Tyypillinen lämpövarasto on lämminvesivaraaja. Hiekka-akku on eräs menetelmä varastoida lämpöenergiaa. ===Helsingin luolalämpövarasto=== Helsingissä on Mustikkamaan alla yhteensä 260 000 kuutiometrin luolavarasto, johon pystytään varastoimaan kaukolämpöä 11,6 gigawattituntia. Varaston lataus- ja purkausteho on noin 120 megawattia. Varaston purkamisessa kestää noin neljä vuorokautta. Luolalämpövarasto mahdollistaa kaukolämmön tuotannon optimoinnin viikkotasolla. Luolalämpövarasto on valmis vuonna 2021.https://www.helen.fi/uutiset/2018/mustikkamaa_toteutus/ === Tutkittavia menetelmiä === Faasimuutoslämpövarastossa lämpö varastoidaan aineen faasimuutokseen. Esimerkiksi kesällä auringon lämmöllä sulatetaan välineainetta, vaikkapa jotain sokeriyhdistettä, joka varastoidaan pieniin kapseleihin. Syksyllä aineen annetaan jäähtyä mutta ei jäätyä eli se alijäähtyy. Kun lämpöä halutaan ottaa käyttöön laukaistaan aineen faasimuunnos, josta vapautuu runsaasti lämpöä. Lämpöä voidaan vapauttaa haluttu määrä, kun aine on varastoitu lukuisiin pieniin kapseleihin yhden ison säiliön sijaan. == Katso myös == * Vauhtipyörä * Suurjännitetasavirta == Lähteet == == Aiheesta muualla == *Raili Alanen, Tiina Koljonen, Sirpa Hukari & Pekka Saari: Energian varastoinnin nykytila, VTT tiedotteita 2199, 2003 (pdf) *Juha Seppänen: Sähköenergian varastointitekniikat älykkäässä sähköverkossa, Metropolia Ammattikorkeakoulu, Sähkötekniikan koulutusohjelma, Insinöörityö, 4.5.2014 (pdf) *The International Renewable Energy Agency (IRENA): Electricity storage and renewables costs and markets to 2030, October 2017 (pdf) *
Hertta Kalkas

Hertta Yolanda Kalkas (21. marraskuuta 1925 Helsinki – 17. marraskuuta 2011 Turku) oli suomalainen hoitotieteen uranuurtaja ja Tampereen yliopiston hoitotieteen professori.Kuolleet, Helsingin Sanomat 10.12.2011 sivu C 11 Artikkelin verkkoversio Kalkas aloitti hoitoalalla vuonna 1942 apusisarena Uudenkaupungin sotasairaalassa. Hän valmistui sairaanhoitajaksi 1949 ja terveyssisareksi 1950. Hän työskenteli näissä ammateissa sekä lisäksi sairaanhoidon opettajana ja sairaahoito-oppilaitosten rehtorina Helsingissä ja Turussa. Hän väitteli valtiotieteen tohtoriksi 1981. Kalkas oli hoitotieteen uranuurtaja: hän opetti alan ensimmäisiä oppilaita Tampereen yliopistossa vuonna 1981 ja toimi sen jälkeen lisäksi tutkijana. Hän on kirjoittanut alan perusteoksiin kuuluvan oppikirjan Hoitotyön eettiset perusteet, jota käytettiin pitkään Suomessa ja ruotsinnettuna muissa Pohjoismaissa. Hän oli alan innokas kehittäjä ja kannustava opettaja. Hänen tutkijanuransa pääperiaatteita olivat sekä terveydenhuollon perusteena oleva ihmiskäsitys että vallitsevien terveys- ja sairauskäsitysten tiedostaminen ja noudattaminen. Ajan mittaan esille noussut lääketieteellisen teknologian ylivalta sai hänen huolestumaan, että yksilöllinen kokonaisvaltainen hoito jäisi sivuasiaksi. Kalkkaan puoliso oli valokuvaaja Vilho Setälä (k. 1985). Kalkkaan vanhemmat olivat oikeusneuvosmies Ilmo Josef Carlstedt (Kalkas) ja Yolanda Karin Johanna Hjelt. Kaupunginjohtaja Jaakko Kalkas oli hänen veljensä.Kuka kukin on (Aikalaiskirja) 1978, s. 338 (Viitattu 11.8.2019) ==Julkaisut== * Henkilökunnan toiminta työikäisten verenpainepotilaiden ja insuliinidiabeetikkojen avoterveydenhuollossa. Sairaanhoitajien koulutussäätiö, 1978 ISBN 951-9105-24-7 * Aikuinen insuliinidiabeetikko terveydenhuollon hoitoprosessissa. Sairaanhoitajien koulutussäätiö, 1981 ISBN 951-9105-37-9 * Hoitotyön eettiset perusteet. Hertta Kalkas & Anneli Sarvimäki, Sairaanhoitajien koulutussäätiö. 1985 – Ilmestyi myöhemmin nimellä Hoitotyön etiikan perusteet (5. uud.p. 1996, 7. p. 2002) ISBN 951-0-21528-7 **Oppikirja ilmestynyt ruotsiksi: Omvårdnadens etiska grunder. Almqvist & Wiksell, 1987. 3. p. Liber Utbildning, 1996 ISBN 91-634-1362-0 ==Lähteet== Luokka:Koululaitoksen kehittäjät Luokka:Suomalaiset sairaanhoitajat Luokka:Tampereen yliopiston professorit Luokka:Suomalaiset professorit Luokka:Vuonna 1925 syntyneet Luokka:Vuonna 2011 kuolleet
Maahantuonti

Maahantuonti on tavaroiden tai palveluiden ostoa ja tuontia ulkomailta. Maahantuonnin harjoittajaa kutsutaan maahantuojaksi. Kansainvälinen kauppa on kaupankäyntiä, siis tavaroiden ja palveluiden vaihtoa kansainvälisten rajojen yli. Yleisimmät maahantuonnin yhteydessä maksettavat verot ovat tulli ja arvonlisävero. Veroja maksetaan ainoastaan Euroopan unionin ulkopuolelta tuoduista tavaroista. Arvonlisäveron määrä riippuu tuotavan tavaran arvonlisäverokannasta, kun taas tullin suuruus riippuu tuotavasta tavarasta. Tullin suuruuden voi tarkastaa Euroopan komission TARIC-kyselyn avulla. Tullin ja arvonlisäveron määrää laskettaessa huomioidaan tavaran arvon lisäksi myös kuljetuskustannukset. Verohallinto vastaa EU:n ulkopuolelta tuodun tavaran arvonlisäverotuksesta 1.1.2018 alkaen. Tulli-ilmoitus annetaan edelleen Tullille. Lisäksi Tulli vastaa edelleen yksityishenkilöiden ja tiettyjen elinkeinonharjoittajien arvonlisäverotuksesta.Maahantuonnin arvonlisävero == Aiheesta muualla == *TARIC-kysely == Lähteet == Luokka:Kansainvälinen kauppa
Konebox

Konebox oli Keskon omistama, kodintekniikkaan keskittynyt verkkokauppa ja myymäläketju. Kesko perusti ketjun lokakuussa 2008. Ketjuun kuului kesäkuussa 2012 Konebox.fi-nettikauppa sekä neljä itsepalvelumyymälää Espoossa, Vantaalla, Raisiossa ja Tampereella. Suurempi Keskon elektroniikkaketju, Musta Pörssi, sulautui Koneboxiin kesäkuussa 2012, minkä seurauksena Koneboxin nimi poistui vuodenvaihteessa 2012–2013. Koneboxin tunnuslause oli "Halpaa mutta toimii". ==Lähteet== ==Aiheesta muualla== *Keskon lehdistötiedote 28.10.2008 Luokka:Entiset suomalaiset kodintekniikkakaupat
Kimmo Sarje

Kimmo Sarje (s. 10. joulukuuta 1951) on suomalainen taiteilija, kuraattori ja filosofian tohtori. Hän on toiminut opettajana ja kriitikkona ja kirjoittanut kirjoja taiteen alalta sekä näyttelyluetteloita. Sarjen vanhemmat olivat lääninneuvos Unto Rafael Sarje, aiemmin Sahlgren, ja kotitalousopettaja, tietokirjailija ja kuvataiteilija Irma Sarje. Kimmo Sarje on pitänyt myös valokuvanäyttelyn, jossa oli esillä kuvia Petroskoista ja DDR:stä kertovan näyttelyn Porin taidemuseossa. Hänelle myönnettiin taiteilijaeläke vuonna 2018. ==Julkaisut== *Anders Chydeniuksen liberaali ajattelu ja sen lähteitä, Chydenius-instituutti, 1985 *Usko, touhu, rakkaus: ajatusmuotojen arkeologiaa Suomessa, Tutkijaliitto, 1986 *Romantiikka ja postmoderni, Valtion painatuskeskus, Kuvataideakatemia. 1989 *Sigurd Frosteruksen modernin käsite: maailmankatsomus ja arkkitehtuuri, Valtion taidemuseo, 2000 ==Lähteet== ==Aiheesta muualla== Luokka:Vuonna 1951 syntyneet Luokka:Elävät henkilöt Luokka:Suomalaiset taidekriitikot Luokka:Suomalaiset opettajat Luokka:Suomalaiset taiteilijat (taiteen uudet alueet) Luokka:Postmodernistit
I.P. Sukkula

I.P. Sukkula (15. huhtikuuta 1988 – 15. elokuuta 2008) oli menestyksekäs suomenhevonen. Hevosen kasvatti kajaanilainen Heikki Parviainen ja se on myös kilpaillut Parviaisen tallista käsin koko sen pitkän uran aikana. I.P. Sukkula on osallistunut kuninkuusraveihin seitsemän kertaa, jotka olivat vuonna 1994 Oulussa, vuonna 1995 Tampereella, vuonna 1996 Mikkelissä, vuonna 1997 Ylivieskassa, vuonna 1998 Kuopiossa, vuonna 1999 Porissa, vuonna 2000 Joensuussa ja vuonna 2001 Turussa. Mikkelin, Porin ja Joensuun kuninkuusraveista I.P. Sukkula on saanut kuningattaren tittelin. I.P. Sukkula muistetaan erityisesti 3100 metrin matkan erikoihevosena. Kilpailu-uran jälkeen I.P. Sukkula sai 4 jälkeläistä. I.P. Sukkula menehtyi 15.8.2008 sairaskohtaukseen 20-vuotiaana. == Lähteet == *Hippos.fi *Sukuposti.net Luokka:Ravikuninkaalliset